MUNICIPIUL TIMIŞOARA                                                           Aprobat,
DIRECŢIA CLĂDIRI, TERENURI ŞI DOTĂRI DIVERSE                            PRIMAR 

BIROUL EVIDENŢA PATRIMONIU
Nr.                                                                                           NICOLAE ROBU
                                                  REFERAT

privind reapartamentarea imobilului situat în Timişoara 
str. Ciprian Porumbescu nr.17 
          Se supune spre analiză Comisiilor din cadrul Consiliului Local al Municipiului Timişoara, cererea numitului Burghelea Marian, însoţită de documentaţia tehnică de reapartamentare a imobilului situat în Timişoara str. Ciprian Porumbescu nr. 17, înscris în C.F. nr. 400936-C1 Timişoara, nr. topo.12562, întocmită de către SC EFICIENT SA cu nr. 9200/2012, recepţionată de OCPI Timiş cu nr. 192942/10.01.2013.
Imobilul situat în Timişoara, str. Ciprian Porumbescu nr. 17,  este compus din 14 unităţi locative, un spaţiu cu altă destinaţie decât cea de locuinţă şi două magazi.


         Din extrasele de carte Funciară rezultă faptul că apartamentul nr. 6 şi magaziile nr. 12 şi nr. 13 sunt proprietatea Statului Român, iar celelalte unităţi individuale sunt proprietate privată.
Prin art. 84 alin. 1 din Regulamentul de organizare şi funcţionare a birourilor de cadastru şi publicitate imobiliară aprobat prin  Ordinul nr. 633/13.10.2006 al Ministerului Administratiei si Internelor – Agentia Nationala de cadastru si Publicitate Imobiliara se prevede că „Modificările care intervin  prin operaţiuni de alipire ori  prin cele de dezlipire a imobilelor se fac pe baza unor documentaţii  cadastrale recepţionate de biroul teritorial, cu consimţământul titularului, dat în formă autentică.”
Proprietarul apartamentului nr. 11 din str. Ciprian Porumbescu nr. 17, Burghelea Marian, beneficiar al Autorizaţiei de Construire nr. 1793/26.11.2012 emisă de Municipiul Timişoara, pe cheltuială proprie a contractat serviciul de întocmire a documentaţiei  de  reapartamentare cu SC EFICIENT SA, în vederea legalizării înscrierii în cartea funciară a mansardei edificate în baza autorizaţiei de construire mai sus menţionate.
          Având în vedere cele de mai sus şi faptul că terenul aferent unităţilor individuale  este proprietatea Municipiului Timişoara, atestat prin HG nr. 1016/2005,
Propunem:

          Emiterea unei hotărâri de consiliu local, prin care să se aprobe reapartamentarea imobilului situat în Timişoara, str. Ciprian Porumbescu nr.17, înscris în C.F. nr. C.F. nr. 400936-C1 Timişoara, nr. topo.12562, conform documentaţiei nr. nr. 9200/2012 întocmită de către SC EFICIENT SA, şi recepţionată de OCPI Timiş cu nr. 192942/10.01.2013.

